เนื่องจากโครงการของกรุงเทพมหานครได้มีโครงการสร้างเขื่อนและทำทางเดินเท้าใหม่ที่บริเวณคลองต้นไทรอยู่ระหว่างเจริญนคร 6 และเจริญนคร 8 เขตคลองสาน ดำเนินการก่อสร้างโดย บริษัท สุรีรัตน์คอนสตรัคชั่น จำกัด และจะมีการลอกคลองลึก 6 เมตร ซึ่งลึกมาก แต่มีสะพานข้ามคลองสะพานหนึ่งสร้างโดยไม่ได้ขออนุญาตก่อสร้าง ซึ่งห่าง จากรถไฟฟ้าสายสีทองสถานีคลองสานห้างไอคอนสยามประมาณ 200 เมตรและเป็นสาเหตุที่ทางบริษัทก่อสร้างไม่สามารถทำเขื่อนได้ ทำให้ชาวบ้านเสียประโยชน์ที่จะได้จากการก่อสร้างเขื่อน ซึ่งได้แจ้งไปยังเขตสองถึงสามครั้งทั้งด้วยวาจาและทำหนังสือแจ้งเขตคลองสานแล้ว แต่เขตให้วิศวกรมาดูแล้วอนุญาตให้ก่อสร้างต่อไปได้โดยที่ไม่ต้องรื้อสะพาน ทำให้ผนังเขื่อนไม่แข็งแรงและอาจพังทลายได้ในอนาคตเพราะไม่ได้เชื่อมต่อเป็นแผ่นเดียวกัน นอกจากนี้สะพานยังมีคาน ที่ หนามากเป็นสาเหตุการขวางทางเดินน้ำจึงอาจเป็นต้นเหตุของน้ำท่วมในอนาคตจึงขอให้ทบทวนแก้ไขปัญหาด้วย